**Проект**

**ОСНОВНИ НАСОКИ**

**ЗА ДЕЙНОСТТА НА НТС ПО ТРАНСПОРТА ЗА ПЕРИОДА 2023–2025 г.**

През изминалите години УС на НТС по транспорта успя да продължи добрите традиции в дейността му на база опита и професионализма на членовете на съюза, в духа на развитието на транспорта и новите изисквания в работа на НТСТ и ФНТС.

Основните жалони и посоката в нашето развитие през периода 2022–2025 г., направихме в отчетите пред Общите събрания на НТС по транспорта, проведени на 29.10.2020 г и на 23.11.2021 г. В тях отбелязахме доколко сме успели да изпълним основните цели и задачи, залегнали в „Насоки за развитие 2018–2021 г.“, приеманите ежегодни планове за основните научно-технически мероприятия, слабостите които допускаме в работата си и задачите по актуализиране главните цели и приоритети за следващите години, за да можем да набележим мерки и приемем основни насоки за подобряване на работата и дейността на съюза.

Приоритетни въпроси и проблеми в развитието на транспорта са Европейските политики за развитие на транспорта, като „Бяла книга за транспорта 2011 г.“, “Пътна карта за постигането на Eдинно европейско транспортно пространство”. Проблеми свързани с „Плана за възстановяване и устойчивост“, ускоряване доизграждането на автомагистралите и скоростните жп линии в България, пътната безопасност, водородни технологии в транспорта, дигитализация в транспорта, транспортното законодателство и др.

Приоритетните цели и задачи, стоящи пред нас, трябва да формулираме в нови „Основни насоки и програма за дейността на НТСТ за периода 2021-2025 г.“, които да бъдат обсъдени и приети от Управителния съвет. Времето в което живеем е сложно и динамично и целите и задачите пред нас трябва да бъдат ясни, точни и реално изпълними. Какво предлагаме да продължим да правим и през следващия период:

* **Разширяване участието на научните кадри от висшите учебни заведения и инженерно-техническите кадри от практиката в работата на съюза;**
* **Подобряване сътрудничеството между транспортните катедри на ВУЗ с корпоративните членове на съюза;**
* **Провеждане на форуми, кръгли маси и дискусии по актуални събития в областта на транспорта и транспортната политика, и належащи проблеми на транспортната система;**
* **Търсене на медийна подкрепа и активно разпространение на проведените научно-технически мероприятия, превръщане на сайта на НТСТ в пълноценно място отразяващо дейността на съюза;**
* **Разширяване на членската маса, мероприятията и тематиката по начин отговарящ на актуалните потребности на транспорта, членовете на съюза и на новите европейски практики и изисквания;**
* **Перманентна подкрепа и активиране дейността на Младежкото НТД с нови формати на работа, които биха привлекли повече млади хора;**
* **Повишаване взаимодействието и ефективността от съвместната дейност с МТС, МРРБ, Общините, Националните НТ съюзи, транспортните, проектантските, строителните фирми и предприятия;**
* **Повишаване финансовите възможности на съюза, чрез участия в европейски програми, предлагане на услуги, привличане на нови корпоративни членове, транспортни и строителни фирми и предприятия, спонсорство, дарения и др.;**
* **Възстановяване на връзките със сродни чуждестранни организации.**

Това са основните насоки, за които очаквам допълнения и предложения в проекта за основните насоки в дейността ни, като след приемането им и подкрепа, и усилената работа на всички колеги от Управителния съвет, експертите и ръководствата на корпоративните членове.

Надявам се с общи усилия НТСТ да продължи с действията и политиката си да бъде добър партньор при обсъждане и реализация на приоритетни транспортни проекти и политики, в подготовката и по промяната на закони в транспорта и други важни проблеми на обществото.

13.12.2022 г инж. Ясен Ишев